Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 339/15/8811	Trebišov, 26.8.2015
EEČ : 2-69-422-2015

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako povinne poistená samostatne zárobkovo činná osoba, vystupujúca pod obchodným menom XXXXX, so sídlom XXXXX, XXXXX 584/70, za obdobie mesiacov júl 2012 až februára 2015 nezaplatil poistné na jednotlivé druhy sociálneho poistenia na účet Sociálnej poisťovne, a. s., pobočka XXXXX, ktorý mal platiť najneskôr do 8. dňa kalendárneho mesiaca nasledujúceho po kalendárnom mesiaci, za ktorý sa platí poistné v zmysle zákona o sociálnom poistení č. 461/2003 Z. z. v platnom znení, čím takto svojim konaním spôsobil Sociálnej poisťovni, a. s., pobočka XXXXX, XXXXX č. 178, nedoplatok na poistnom v rozsahu 3.317,99 €,

lebo zanikla trestnosť činu

Odôvodnenie:
Uznesením povereného príslušníka OO PZ XXXXX, sp.zn.  ORP-387/KC-TV-2015 zo dňa 30.06.2015 je obvinený XXXXX stíhaný za prečin nezaplatenia dane a poistného podľa § 278 ods. 1 Tr. zák., ktorý spáchal tak, ako je to uvedené vo výrokovej časti tohto uznesenia.

Po ukončení vyšetrovania poverený príslušník PZ predložil spis prokurátorovi s návrhom na zastavenie trestného stíhania v zmysle ustanovenia § 215 ods. 1  písm. h/ Tr. por., pretože zanikla trestnosť činu s poukazom na ustanovenie § 86  ods. 1 písm. e/ Tr. zák. 

Preskúmaním predloženého vyšetrovacieho spisu som zistil, že návrh povereného príslušníka PZ je dôvodný. Obvinený XXXXX po začatí trestného stíhania uhradil Sociálnej poisťovni, a. s., pobočka XXXXX nedoplatok v celkovej výške 3.317,99 € v jednotlivých splátkach, kde posledná splátka bola uhradená dňa 17.06.2015 v celkovej sume 2.491,71 €. 

Táto skutočnosť bola potvrdená aj výpoveďou poškodeného XXXXX, z ktorej je zrejmé, že tento si dlh voči obvinenému vo výške 3.317.99 € nenárokuje, pretože tento bol uhradený sociálnej poisťovni v plnej výške.

Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu. 

Podľa § 86 ods. 1 písm. e/ Tr. zák. trestnosť činu zaniká aj vtedy, ak ide o trestný čin nezaplatenia dane a poistného podľa § 278 Tr. zák., ak poistné bolo dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

	Podľa § 86 ods. 2 Tr. zák. trestného činu podľa ods. 1 písm. e/ nezaniká, ak ide o páchateľa, ktorý bol za obdobný čin v predchádzajúcich 24 / dvadsaťštyroch / mesiacoch postihnutý, alebo ak trestné stíhanie páchateľa za obdobný čin bolo v predchádzajúcich 24 / dvadsaťštyroch / mesiacoch zastavené z dôvodu zániku trestnosti trestného činu podľa ods. 1. 

Lustráciou obvineného nebolo zistené, aby tento bol za obdobný čin v predchádzajúcich 24 / dvadsaťštyroch / mesiacoch postihnutý a trestné stíhanie za obdobný čin v predchádzajúcich 24 / dvadsaťštyroch / mesiacoch zastavené           z dôvodu zániku trestnosti trestného činu (§ 86 ods. 2 Tr. zákona).

Keďže obvinený XXXXX pred skončením vyšetrovania a jeho oboznámením, ktoré sa konalo dňa 13.08.2015, uhradil Sociálnej poisťovni dlh  na poistnom v plnej výške, rozhodol som tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Miroslav Kohan
prokurátor